

**SĒDES PROTOKOLA IZRAKSTS**

*Kokneses novada Kokneses pagastā*

2019.gada 27.martā Nr.5

**8.7.**

**Par grozījumiem Kokneses novada domes 2010.gada 30.jūnija saistošajos noteikumos Nr.10 “Par kapsētu uzturēšanu un lietošanu Kokneses novadā”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( P.Keišs)

Ar Latvijas Republikas Satversmes tiesas 2019.gada 5. marta spriedumu, kas stājas spēkā ar 2019.gada 6. martu, noteikts, ka atceļamas maksas par kapavietu izmantošanu. Atceļamajām normām nav atpakaļvērsta spēka. Pamatojoties uz minēto, nepieciešams pieņemt grozījumus Kokneses novada domes 2010.gada 30.jūnija saistošajos noteikumos Nr.10” Par kapsētu uzturēšanu un lietošanu Kokneses novadā” .Pamatojoties uz likuma „Par pašvaldībām” 14.panta trešo daļu, 43.panta trešo daļu, 45.panta piekto, sesto un septīto daļu, ņemot vērā 20.03.209. Finanšu un attīstības pastāvīgās komitejas ieteikumu, atklāti balsojot, PAR-13 (Ilgonis Grunšteins, Aigars Kalniņš, Jānis Krūmiņš, Pēteris Keišs, Jānis Liepiņš, Edgars Mikāls, Jānis Miezītis, Rihards Krauklis, Henriks Ločmelis, Ivars Māliņš, Valdis Silovs, Ziedonis Vilde, Dainis Vingris), PRET-nav, ATTURAS- nav, Kokneses novada dome NOLEMJ:

1.Pieņemt saistošos noteikumus Nr. 2/2019” Grozījumi Kokneses novada domes 2010.gada 30.jūnijā saistošajos noteikumos Nr. 10 “Par kapsētu uzturēšanu un lietošanu Kokneses novadā” (*pielikumā*).

2.Saistošie noteikumi triju dienu laikā pēc parakstīšanas nosūtāmi rakstveidā un elektroniskā veidā Vides aizsardzības un reģionālās attīstības ministrijai atzinuma sniegšanai.

3.Pēc atzinuma saņemšanas no Vides aizsardzības un reģionālās attīstības ministrijas, publicēt saistošos noteikumus Kokneses novada bezmaksas izdevumā “Kokneses Novada Vēstis” un Kokneses novada mājas lapā www koknese.lv.

4.Saistošie noteikumi stājas spēkā un piemērojami ar Satversmes sprieduma publicēšanas dienu 2019.gada 6.martu.

Sēdes vadītājs,

domes priekšsēdētājs ( personiskais paraksts) D.Vingris



**KOKNESES NOVADA DOMES**

**2019.gada 27.marta SAISTOŠIE NOTEIKUMI Nr. 2/2019**

*Kokneses novada Kokneses pagastā*

Apstiprināti ar

Kokneses novada domes

2019.gada 27.marta

lēmumu Nr.8.7(protokols Nr.5)

**Grozījumi Kokneses novada domes 2010.gada 30.jūnija saistošajos noteikumos Nr. 10**

**“Par kapsētu uzturēšanu un lietošanu Kokneses novadā”**

*Izdoti saskaņā ar likumu*

*“Par pašvaldībām” 43.panta trešo daļu*

Izdarīt Kokneses novada domes 2010.gada 30.jūnija saistošajos noteikumos Nr. 10 “Par kapsētu uzturēšanu un lietošanu Kokneses novadā” (turpmāk – noteikumi) šādus grozījumus:

1.Izteikt noteikumu 30. punktu šādā redakcijā :

“30. Ģimenes kapavieta ( trīs kapu kopiņām platība 3,0 x3,0 = 9,0m2) tiek piešķirta par brīvu.

2. Saistošie noteikumi piemērojami ar 2019.gada 5.martu un tiem nav atpakaļvērsta spēka.

Sēdes vadītājs,

domes priekšsēdētājs ( personiskais paraksts) D.Vingris

**Paskaidrojuma raksts**

Kokneses novada domes saistošo noteikumu Nr.2/2019 “ Grozījumi Kokneses novada domes 2010.gada 30.jūnija saistošajos noteikumos Nr.10” Par kapsētu uzturēšanu un lietošanu Kokneses novadā”

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Likuma „Par pašvaldībām“ 15. panta pirmās daļas 2.punkts nosaka, ka pašvaldības autonomā funkcija ir kapsētu izveidošana un uzturēšana. Lai nodrošinātu pašvaldības autonomo funciju izpildi pašvaldības dome pieņem saistošos noteikumus. Pamatojoties uz Latvijas Republikas Satversmes tiesas 2019.gada 5. marta spriedumu, kas nosaka, ka atceļamas maksas par kapavietu izmantošanu, kas stājas spēkā ar 2019.gada 6. martu. Atceļamajām normām nav atpakaļvērsta spēka. Pamatojoties uz minēto, nepieciešams pieēnmt grozījumus Kokneses novada domes 2010.gada 30.jūnija saistošajos noteikumos Nr.10” Par kapsētu uzturēšanu un lietošanu Kokneses novadā” (turpmāk - Saistošie noteikumi). |
| 2. Īss projekta satura izklāsts | Saistošajos noteikumos grozījumi paredzēti, pamatojoties  uz 05.03.2019. Satversmes tiesas spriedumu.  Ar saistošajiem noteikumiem paredzēts no noteikumu  30.punkta izslēgt teikumu:” Par katru nākošo platuma  Metru tiek noteikta vienreizēja maksa – 70.00 *euro*.” un  izteikt noteikumu 30. punktu šādā redakcijā :  “30. Ģimenes kapavieta ( trīs kapu kopiņām platība  3,0 x3,0 = 9,0m2) tiek piešķirta par brīvu.”  Pērējie Saistošo noteikumu punkti netiek mainīti. |
| 3. Informācija par plānoto projekta ietekmi uz pašvaldības budžetu | Ar saistošajiem noteikumiem netiek paredzēti jauni izdevumi. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē |
| 5. Informācija par administratīvajām procedūrām | Saistošo noteikumu tiesiskais regulējums attiecināms un var skart visus novada iedzīvotājus. |
| 6. Informācija par konsultācijām ar privātpersonām | Konsultācijas ar sabiedrības pārstāvjiem nav nepieciešamas. Saistošie noteikumi tiks publicēti vietējā izdevumā “Kokneses Novada Vēstis” un pašvaldības mājas lapā internetā. |
| 7. Cita informācija | Nav |

Sēdes vadītājs,

domes priekšsēdētājs ( personiskais paraksts) D.Vingris